جوزيف كالييا

**جوزيف كالييا** (بالنݣليزية: **Joseph Calleia**؛ سميتو ديال بصح **جوزيف أليكساندر سيزر هيرسطال ڤينسينت كاليجا**، تزاد ف 4 غشت 1897 و مات ف 31 أكتوبر 1975) كان ممثل و مغني مالطي-ميريكاني. خدم ف المسرح، السينيما، الراديو و التلفازة.

بعدما خدم ف السرڨيس ديال النقل البريطاني (British Transport Service) ف لوقيتة ديال لحرب العالمية اللولة، سافر للميريكان و بدا لكاريير ديالو ف المسرح. ف اللول خدم ف الكوميديا الموسيقية، ولكن من بعد داز لمسرحيات برودواي الأصلية بحال *برودواي* (1926)، *الصفحة اللولة* (1928)، *الميل اللخر* (1930)، و*لوطيل لكبير* (1930). كالييا تشهر بزاف ب مسرحية *المعجزة الصغيرة* (1934)، لي كانت أول دور كبير ديالو كشخصية شريرة، و دارت معاه كونطرا شركة ميطرو ڭولدوين ماير.

كالييا برع ف الأدوار ديال الشرير ف الأفلام ديال هوليوود، ولكن حارب باش مايبقاش محصور غير ف هاد النوع ديال الأدوار، و قدم مجموعة ديال الشخصيات الغامضة لي فيها شوية ديال الفكاهة ف أفلام بحال *[[الجزاير (فيلم 1938)|الجزاير]]* (1938)، *[[خمسة رجعو (فيلم)|خمسة رجعو]]* (1939)، *[[الولد الذهبي (فيلم 1939)|الولد الذهبي]]* (1939)، *[[الساروت الزاجي (فيلم 1942)|الساروت الزاجي]]* (1942)، و*[[ڭيلدا (فيلم)|ڭيلدا]]* (1946). ف لوقيتة ديال لحرب العالمية الجاوجة، كالييا كان كيقود المنظمة ديال "إغاثة مالطا ف الحرب" (Malta War Relief) ف ميريكان، و دار جولات مع USO و "لجنة هوليوود للنصر" (Hollywood Victory Committee). من بعد الحرب، بقا خدام بشكل منتاظم ف السينما و التلفازة، و لعب دور البطولة ف العرض اللول ف لندن عام 1948 للمسرحية ديال آرثر ميلر لي ربحات جايزة طوني، *كلهم ولادي*. الأداء ديال كالييا ف الفيلم ديال أورسن ويلز *[[لمسة ديال الشر (فيلم)|لمسة ديال الشر]]* (1958) كيتعتبر من أحسن الأدوار ف لكاريير الفنية ديالو.

## صغرو
يسار|تصغير|كالييا ف المسرحية ديال برودواي ''المعجزة الصغيرة'' (1934–1935)
جوزيف أليكساندر سيزر هيرسطال ڤينسينت كالييا تزاد ف 4 غوشت 1897، ف نوطابيلي (لي دابا سميتها مدينة)، ف المنطقة الإدارية ديال سقاية، ف مستعمرة مالطا. والديه هوما پاسكوالي وإليونور كاليجا؛باه كان مهندس معماري. كالييا قرا ف كوليج سانت جوليان و سانت ألويسيوس. فاش كانت عندو 12 عام، خدّم الجنيه الإسترليني لي تعطا ليه ف لكريسماس باش يشري جوج دزينات ديال الهارمونيكات، و نظم فرقة محلية لي العروض ديالها دغيا ولات كدخل 100 جنيه إسترليني ف السيمانة. باه صيفطو ل لندن باش يقرا الهندسة، ولكن كالييا خدم صوتو الزوين ك تينور ف قاعات الموسيقى (music halls)، كيغني أغاني شعبية ديال المرتفعات السكوتلاندية باللبسة التقليدية (الكيلت). خدم بسمية جوزيف سپورين، على كنية مو حيتاش باه ماكانش موافق.

ف 1914، كالييا لتاحق بالخدمة ديال النقل البريطانية. من بعدما ضار ف لعالم ل مدة عامين و نص، لبابور ديالو تضربات ب طورپيد ف القنال النڭليزي. بقا ف السبيطار تلت شهور، و توشح ب ميدالية ديال الحملة وتسرح بشرف. سافر لميريكان ف 1917. كان شومور، غنا للصليب الأحمر و القوات المسلحة، و تطوع ف لفيلق لميريكاني د الطنوڭا.

كالييا بدا لكاريير المسرحية ديالو ف نهار الهدنة. من بعد الحرب العالمية اللولة، كان عندو نجاح محدود ف لڤودڤيل *Vaudeville*. كان كيعيش من الخدمة ديال تسخين الفران ف واحد المحل تجاري كبير، و كان خدّام ف الليل كيغسل و كيصلح طراموايات ديال مدينة نيويورك. ف النهار، كان كيضور على مكاتب الحجز المسرحي. لوكالة ديال هنري و. ساڤاج صيفطات كالييا ل دينڤر، فين دار أول عرض مسرحي ديالو كيغني ف الكورال ديال الكوميديا الموسيقية ديال جيروم كيرن *كون قلبك كبير*. الموسم لي موراه، كان عندو دور صغير ف مسرحية *پييترو* (1920)، لي كانت من بطولة أوتيس سكينر و دارت ستة سيمانات ف برودواي و 40 سيمانة ك جولة. كالييا كان كيكمل الصالير ديالو بالخدمة كمساعد مدير خشبة المسرح و كيصلح الصنادق بـ 3 دولار للواحد.
يسار|261x261بك
أول دور د كالييا فيه الهضرة ف المسرح كان ف *الجناح المكسور* (1920)، كوميديا ديال برودواي شارك فيها جورج أبوت و لويس وُلهايم. كان كيعوض ڭاع الأدوار و طلع ف دور فلاح مكسيكي كيعزف على الݣيطار و كيغني أغنية سميتها "أديلاي". كالييا لحن الأغنية، و طلب من أبوت يكتب ليها الكلمات؛ الأغنية تنشرات و من بعد جابت لكل واحد فيهوم حقوق تأليف وصلات حتال 2000 دولار ف العام. *الجناح المكسور* كانت ناجحة بزاف، و من بعد العرض ديال المسرحية ف نيويورك، كالييا و ثورستون هول شاركو ف لإنتاج ف لندن.

من بعد ربع شهور، العرض سالا، و كالييا مشا ل مالطا، فين تصالح هو و باه. ب طلب من باه، بدا كيخدم الكنية ديالو الحقيقية، و ولا كيتشهر بسمية جوزيف سپورين-كالييا.

ف 14 فبراير 1925، كالييا دار أول حفل موسيقي ديالو ف "قاعة المدينة" ف نيويورك، مع عازف الپيانو فيرديناند ݣرينوالد. "تبين بلي عندو صوت عالي زوين، خدمو ب مهارة كبيرة ف الأغاني الطاليانية،" كتب ناقد الموسيقى ديال *نيويورك تايمز* أولين داونز، "من بينها أغنية رودولفو من *لا بوهيم* ديال پوتشيني و أغاني خرة من *[[إل تروڤاتوري]]* و *[[ريݣوليتو]]* ديال ڤيردي." ف حفلة ف قاعة ستاينواي ف نيويورك ف 21 فبراير 1926، كالييا "بين على صوت زوين و جذاب" ف برنامج فيه أعمال ديال سكارلاتي، پايزييلو، شومان، ݣونو، و ليونكاڤالو، و جوج د الألحان ديالو.

كالييا تخاد ف دور السفير الصبليوني ف الإنتاج ديال برودواي لمسرحية *الأميرة فلاڤيا* (1925)، لي هي أداپطاسيون موسيقية ديال سيڭموند رومبرڭ ل رواية *[[لمحابسي د زيندا]]*. بينما كان كيتسنا الإنتاج الضخم يوجد، كان كيبيع الپيانوات ب واحد النجاح كبير ل درجة بلي مول المحال عرض عليه محال ديالو يلا بقا خدّام معاه.

## لكاريير د لمسرح
ف 1926، كالييا خدا أول دور مسرحي بارز ليه، ف المسرحية الناجحة بزاف ديال جورج أبوت و فيليپ دانينڭ *برودواي*. لعب دور سرباي كيمشي بشوية و كيخششخ ب الفلوس ف الميلودراما لي الناقد ديال *نيويورك تايمز* بروكس أتكينسون سماها من بعد "سيكلوراما صاخبة و مزاحمة ديال حياة الكواليس [لي] بقات معلمة ف لمسرح لميريكاني." كالييا خدم تا ك مدير خشبة للفرقة، ل صالح المنتج جيد هاريس، و شرف على جوايه 10 د لإنتاجات لمعاودة ديال *برودواي* ف ميريكان و على برّا.

تبعوها سلسلة ديال العروض المشهود ليها ب النجاح ف مسرحيات برودواي الناجحة، بحال دور صحافي مهمل ف *الصفحة اللولة* (1928)، و دور قتّال مدان ف *[الميل اللخر* (1930)، و دور الشيفور الغامض ف *لوطيل لكبير* (1930). كالييا ولا نجم مع *المعجزة الصغيرة* (1934)، مسرحية ديال برودواي لي وصفتها *النيويوركر* بلي راها "ميلودراما مُرضية بزاف مع جوزيف سپورين-كالييا ك ألطف قتّال شفتيه ف حياتك."
[وقت التصغير=0:27|تصغير|تريلر ديال ''[البطل الشعبي نمرة 1 (فيلم)|البطل الشعبي نمرة 1* (1935)]]
[[فيشي:Algiers_1938_(2).jpg|يمين|تصغير|كالييا خدا [[جوايز المجلس الوطني للمراجعة 1938|جايزة المجلس الوطني للمراجعة لعام 1938]] على الأداء ديالو ف دور المفتش سليمان ف فيلم *الجزاير* (1938).]]
"ممثل واعر بالجهد—جوزيف كالييا"، قال [[أورسن ويلز]]، لي خرّج و مثل مع كالييا ف *لمسة ديال الشر* (1958):<blockquote></blockquote>فاش ختار شرير العام ف المسرح لعام 1934، الكاتب الصحفي المشهور پول هاريسون ديال [[نيوزپايپر إنترپرايز أسوسييشن]] ختار "جوزيف سپورين-كالييا، لي الدور ديالو ك راجل عصابات ف *المعجزة الصغيرة* قدم واحد من أروع العروض ف برودواي."

== لكاريير د السينيما ==
كالييا كان عندو أول دور حقيقي ديال شرير ف *المعجزة الصغيرة*، و النجاح ديالو ف المسرح هو السبب لي خلاه ينتاقل ل هوليوود. الكونطرا ديال كالييا مع [[ميترو ڭولدوين ماير]] كانت كتسمح ليه ب عطلة ديال ست شهور ف العام، باش يكمل خدمتو ف المسرح. ماكانش جديد فالسينما—كان دار تلاتة أفلام طويلة ف الساحل الشرقي—ولكن فاش MGM دارت معاه كونطرا، روجو ل أول فيلم ليه، *البطل الشعبي نمرة 1* (1935)، على أنه أول ظهور ليه فالشاشة. الأداء ديال كالييا كقناص كان من بين أفضل 10 أداءات رجالية فالعام حسب ناقد السينما ديال *نيويورك تايمز* [[أندريه سينوالد]].

كالييا برع ف دور الشرير ف الأفلام، ولكن بغا يدير شخصيات فيها شوية ديال التعاطف. "بغيت نبعد على أدوار الشرير لحرفية"، قال ف واحد المقابلة ف 1936. "ولكن ماعنديش رغبة نكون بطل. كيعجبوني الأدوار لي كاناخد فيها شوية د التصرفيق. كيكون محفز كتر تلعب شخصية ماشي كلها حاجة وحدة—ماشي كلها خايبة و ماشي كلها مزيانة." خلق سلسلة ديال الشخصيات الغامضة لي فيها لمسة ديال الفكاهة ف أفلام بحال *الجزاير* (1938)، *خمسة رجعو* (1939)، *الولد الذهبي* (1939)، *المفتاح الزاجي* (1942) و *جيلدا* (1946).

ف يونيو 1935، تّعلن بلي كالييا غادي يلعب دور البطولة ك [[خواكين مورييت]] ف فيلم *أنا خواكين* (لي تسمّا من بعد *روبن هود إل دورادو*)، فيلم كان هو لي كتب السيناريو ديالو. MGM بدلاتو ب [[وارنر باكستر]]، ظاهريًا حيتاش كالييا كان كبير ف لعمر، واخا باكستر كان كبر منو ب ست سنين. كالييا لعب دور البطولة ف فيلم *راجل الشعب* (1937)، دراما سياسية على محامي شاب كيحارب شلاهبيا د الشركات.

كالييا بقا كيحارب الصورة النمطية، و رفض أدوار شريرة مربحة باش يطور شخصيات أكثر تعقيدا. الأداء ديالو ك مفتش د لبوليس سليمان ف فيلم [[والتر وانجر]] *الجزاير* (1938) تعترف بيه [[جوايز المجلس الوطني للمراجعة 1938|المجلس الوطني للمراجعة]]. فاش خدم مع المخرج [[جون فارو]] ف شركة [[آر كيي ؤ بيكتشرز]] عام 1939، قدم دراسة شخصية واعرة ك أنارشي محكوم عليه ب لإعدام ف فيلم *خمسة رجعو*، و [[فرايلي]] بطل ف فيلم *إعتراف كامل*. تّعلن بلي كالييا غادي يلعب دور [[الأب داميان]] ف فيلم لشركة RKO من كتابة و إخراج فارو، ولكن المشروع ماتحققش.

كالييا ولا مواطن ميريكاني مجنس ف نونبر 1941. خلال [[لحرب لعالمية الجاوجة|الحرب العالمية التانية]]، كالييا كان كيقود منظمة "إغاثة مالطا ف الحرب" (Malta War Relief) ف [[الولايات المتاحدة د ميريكان|ميريكان]]. الدار لي تزاد فيها تهدّمات ف 1942؛ عائلتو لجات ل مقابر قديمة تحت الأرض خلال القصف الجوي لمستامر تقريبا ل مالطا من عند [[دول المحور]] لي دام كتر من عامين. تحت رعاية قسم الأفلام ديال عروض معسكرات USO، دار عروض شخصية ف منشآت عسكرية ميريكانية ف 1943. قبل تا دعوة من "لجنة هوليوود للنصر" باش يدير جولة ف المعسكرات العسكرية ف شمال إفريقيا، خصوصا حيتاش المسار المبدئي كان فيه مالطا. ف السفرة لي طولها ، كالييا و الفرقة الصغيرة ديالو متعو أفراد الخدمة ف ناتال، دكار، على طول الساحل حتال [[الدار البيضا]] و عبر [[تونس]]، من بعد مشاو ل [[مالطا]]، لي كالييا مازارهاش من 1922. قدمو جوج عروض ف اليوم و زارو ڭاع السبيطارات ف كل محطة؛ و قدمو ست عروض ف مالطا ك جزء من برنامج التبادل بين وحدات الترفيه الميريكانية و البريطانية.

بالإضافة ل خدمتو لمستامرة ف الأفلام ل مدة 20 عام أخرى، كالييا لعب دور البطولة تا ف العرض اللول ف لندن عام 1948 ديال مسرحية [[آرثر ميلر]] لي ربحات جايزة طوني، *كلهم ولادي*، و لقى إشادة نقدية ب الإجماع. الأداء ديالو ف فيلم *لمسة ديال الشر* (1958)—ف دور پيت مينزيز، الشريك القديم ديال لكوماندان د لبوليس الفاسد هانك كوينلان (أورسن ويلز)—كيتعتابر من أحسن لأدوار ف مسيرتو الفنية.

"ماشي نادر ف أفلام ويلز باش ممثل واحد يخرج على الإطار العام للفيلم باش يجسد حقيقة إنسانية خالصة،" كتب كاتب سيرة ويلز [[سايمون كالو]]. "ف *لمسة ديال الشر'' كاينين جوج ممثلين كيديرو هادشي—ديتريش و جوزيف كالييا، لي كيلعب دور مينزيز، زميل كوينلان المخدوع. ملامح كالييا المعذبة كتظهر بشكل متزايد ف الشاشة كلما تكشفات ليه الحقيقة ديال كوينلان، مع العلم بلي خاصو يخونو. ... الحياة الداخلية الغنية ديال كالييا كترمي سحر متزايد على الفيلم و هو كيوصل للذروة ديالو، و كتجيب للحياة بشكل شخصي واضح موضوع ويلز الأبدي: الخيانة."

## اللخر د حياتو
كالييا تقاعد ف 1963 و مشا ل سليما، مالطا. مراتو، إليونور ڤاسالو كالييا، لي تزوجها ف 1929، ماتت تما ف 1967. كالييا مات ف 31 أكتوبر 1975، و عمرو 78 عام، ف سانت جوليانز.

## لورت
[تصغير|تمثال كالييا ف [الرباط، مالطا، قريب من مدينة، بتمويل من بنك ڤاليطا.|268x268بك]]
كالييا تكرم بعد وفاتو من عند السلطة د لبوسطة المالطية ب مجموعة ديال جوج د التنابر تذكارية تصدرات ف 1997. ف 2005، تمثال نصي د كالييا نحتو أنطون أڭيوس تحط ف لموضع فين تزاد ف مالطا ب مبادرة من إيمان بونيتشي لي كان عمرو ديك الساعة 15 عام. الدار لي ف زنقة مرابط، سانت جوليانز فين عاش كالييا من بعد 1963 تهدّمات ف شتنبر 2023.

## نويطات


## مصادر

تصنيف:ممثلين د لأفلام مالطيين
تصنيف:وفيات 1975
تصنيف:مغنيين مالطيين د لقرن 20
تصنيف:زيادة 1897
تصنيف:ممثلين د التلفازة مالطيين
تصنيف:مهاجرين مالطيين ل الولايات المتاحدة د ميريكان
تصنيف:ناس د مدينة (مالطا)